CELEX: C2005/281/17
Language: fi
Date: 2005-11-12 00:00:00
Title: Asia C-339/05: Landesgericht Innsbruckin 22.6.2005 tekemällään päätöksellä esittämä ennakkoratkaisupyyntö asiassa Zentralbetriebsrat der Landeskrankenhäuser Tirols vastaan Land Tirol

12.11.2005   
            
            
               FI
            
            
               Euroopan unionin virallinen lehti
            
            
               C 281/9
            
         Landesgericht Innsbruckin 22.6.2005 tekemällään päätöksellä esittämä ennakkoratkaisupyyntö asiassa Zentralbetriebsrat der Landeskrankenhäuser Tirols vastaan Land Tirol
   (Asia C-339/05)
   (2005/C 281/17)
   Oikeudenkäyntikieli: saksa
   Landesgericht Innsbruck on pyytänyt 22.6.2005 tekemällään päätöksellä, joka on saapunut yhteisöjen tuomioistuimeen 19.9.2005, Euroopan yhteisöjen tuomioistuimelta ennakkoratkaisua asiassa Zentralbetriebsrat der Landeskrankenhäuser Tirols vastaan Land Tirol seuraavaan kysymykseen:
   Onko jäsenvaltion tai jäsenvaltion alueellisen tai paikallisen viranomaisen otettava julkisyhteisöön työsopimussuhteessa olevan työntekijän palkkaa laskettaessa huomioon työskentelyjaksot, jotka on täytetty tietyissä Tiroler Landesvertragsbedienstetengesetzin (julkisyhteisöön työsopimussuhteessa olevia työntekijöitä koskeva Tirolin osavaltion laki) 41 §:n 2 momentissa (tai vaihtoehtoisesti vuoden 1948 Vertragsbedienstetengesetzin (julkisyhteisöön työsopimussuhteessa olevia työntekijöitä koskeva liittovaltion laki) 26 §:n 2 momentissa) lueteltuja laitoksia vastaavissa sveitsiläisissä laitoksissa ilman ajallisia rajoituksia, vai onko Euroopan yhteisön ja sen jäsenvaltioiden sekä Sveitsin valaliiton henkilöiden vapaasta liikkuvuudesta tekemää sopimusta (EYVL 2002, L 114) ja erityisesti sen liitteessä I olevan 9 artiklan 1 kohtaa tulkittava siten, että huomioon voidaan ottaa vain julkisyhteisöön työsopimussuhteessa olevien työntekijöiden kyseisen sopimuksen voimaantulon eli 1.6.2002 jälkeen Sveitsissä täyttämät työjaksot?